Fl-aħħar sigħat fiequ 37 persuna oħra mill-Coronavirus u feġġew 16-il każ, biex il-każijiet attivi niżlu għal 370. Sal-bieraħ ingħataw, 818,593 doża tal-vaċċin, li minnhom 8,171 kienu dożi addizzjonali. L-Awtoritajiet tas-Saħħa ħabbru li hemm 13-il persuna pożittiva għall-Covid-19 li qed jieħdu l-kura fl-Isptar Mater Dei, li tlieta minnhom jinsabu fit-Taqsima għall-Kura Intensiva. Intant fl-aħħar erbgħa u għoxrin ma ġew irrapportati l-ebda mwiet b'rabta mal-Covid-19.